कॉलम ऑन
पॉवर गैलरी
डॉ. भारत अग्रवाल | bharat@dbcorp.in
राष्ट्रीयसुरक्षा सलाहकार अजित डोवाल बहुत लो प्रोफाइल रहते हैं, लेकिन भूमिका अक्सर बहुत हाई प्रोफाइल होती है। जैसे यह बात कि प्रधानमंत्री मोदी नवाज शरीफ से मिलने जा रहे हैं, सिर्फ डोवाल को पता थी होमवर्क विदेश मंत्री सुषमा स्वराज ने किया था, लेकिन विदेश सचिव एस. जयशंकर की भूमिका को लेकर कई तरह की चर्चा है।
सन्नहाईकमीशन
जानतेहैं, मोदी के मिशन लाहौर से दिल्ली में सबसे ज्यादा हैरान कौन था? दिल्ली स्थित पाकिस्तानी उच्चायोग घर में क्या हो रहा है, इसकी भनक उनके अफसरान को तब लगी, जब भारतीय पीएम ने ट्वीट करके इसका ऐलान किया।
अंदरकी बात !
लेकिनप्रधानमंत्री मोदी और डोवाल ने यह मिशन पाकिस्तान अब क्यों शुरु किया और पहले क्यों नहीं, यह इन दोनों के अलावा कोई भी नहीं जानता है। कयास कई तरह के हैं, जैसे नवाज शरीफ से तो प्रधानमंत्री छह बार मिल चुके हैं, लेकिन वह जानते हैं कि पाकिस्तान में असली सत्ता नवाज शरीफ के नहीं, बल्कि सेना के हाथ में हैं। शरीफ कुछ करेंगे, तो पाकिस्तान की सेना उस पर कारगिल स्टाइल में पानी फेर देगी। अब नवाज शरीफ ने सेना के ही जनरल जंजुआ को ही राष्ट्रीय सुरक्षा सलाहकार बना लिया है। लिहाजा, अब जाकर मोदी ने पाकिस्तान की तरफ हाथ बढ़ाया है।
सुषमास्वराज का भाषा अस्त्र
पाकिस्तानमें सुषमा स्वराज ने फिर भाषा अस्त्र का प्रयोग किया सुषमा स्वराज जब बेल्लारी से चुनाव लड़ी थीं, तो कन्नड़ में भाषण देती थीं, वह भी बिना कागज, बिना मोबाइल देखे अब जब वह नवाज शरीफ से पहली बार पाकिस्तान में उनके घर पर मिलीं, तो खालिस उर्दू में बात करती रहीं प्रधानमंत्री ने नवाज शरीफ की मां के लिए एक कश्मीरी शॉल सुषमा के हाथों भिजवाई थी। सुषमा स्वराज की उर्दू सुनकर नवाज शरीफ की मां ने उनको गले लगा लिया और पूछ लिया कि आपने यह उर्दू कहां से सीखी। और जब नवाज शरीफ की मां ने पंजाबी में पुत्तर शब्द कहा, तो सुषमा स्वराज ने भी पंजाबी में बात करना शुरु कर दिया।
भूटानकी अहमियत
जॉयदीपसरकार एक आईएफएस अधिकारी हैं। मनमोहन सिंह के प्रधानमंत्री रहते हुए उनके निजी सचिव भी रह चुके हैं। 2012 में मनमोहन सिंह ने उन्हें इजरायल में राजदूत बनाकर भेजा। अब, तीन साल बाद, उन्हें भूटान में राजदूत नियुक्त किया गया है। तो क्या यह डिमोशन है? लेकिन साउथ ब्लॉक के सूत्र दो बातें कहते हैं। एक यह कि उनको इजरायल भेजे जाने में कृपा ज्यादा थी, वरिष्ठता कम थी। दूसरे यह कि भूटान भी कम महत्वपूर्ण नहीं है।
इमोशनलअत्याचार !
कीर्तिआजाद का क्या होगा? खुद प्रधानमंत्री ने उनको संदेश भिजवाया था कि शोर करें। अरुण जेटली को भी संदेश भेजा था कि आपका कद कीर्ति आजाद से कहीं ऊंचा है, आप उनकी बातों का जवाब दें। अब प्रधानमंत्री इस झंझट को सुलझाने की कोशिश कर रहे हैं। बाजी पलटती अब नजर रही है, हालांकि कीर्ति आजाद पहले ही कहना शुरु कर चुके थे कि वह भाजपा छोड़ना नहीं चाहते हैं। तो क्या मामला सिर्फ इमोशनल था?
प्रचारतंत्र से खफा पीएम
भाजपाऔर सरकार के प्रचार तंत्र से प्रधानमंत्री खुश नहीं हैं। सरकार बहुत काम कर रही है, और बहुत बढ़िया काम कर रही है, लेकिन प्रचार तंत्र उसे जनता के सामने पेश नहीं कर पा रहा है। भाजपा के प्रचार तंत्र को तो कांग्रेस ने भी पछाड़ रखा है। बाकी विपक्षी भी आसानी से हावी हो लेते हैं।
मकरसंक्रांति पर टू बी !
वहीपुराना, लेकिन लाख टके का सवाल राहुल गांधी की ताजपोशी- टू बी या नॉट टू बी और टू बी तो कब टू बी? सोनिया गांधी पुरजोर इसके पक्ष में हैं। ए.के. एंटोनी, सचिन पायलट, दिग्विजय सिंह और बाकी कई लोग टू बी के पक्ष में बयान दे चुके हैं। माने पश्चिम बंगाल, केरल और असम चुनावों के पहले टू बी योजना तैयार है। इतनी तैयार है कि यह तक कहा जा रहा है कि अभी खरमास चल रहा है, मकर संक्रांति के बाद कांग्रेस में अध्यक्ष संक्रांति हो सकती है। लेकिन फिर वही पुराना लाख टके का सवाल है राहुल गांधी मानेंगे?
मंत्रालयभद्र हो
पश्चिमबंगाल के मुख्य सचिव संजय मित्रा केन्द्र में सचिव पद के लिए इम्पैनल्ड हैं। मनमोहन सिंह सरकार के समय संयुक्त सचिव थे। अब कौन से मंत्रालय में जाएंगे। हो सकता है परिवहन मंत्रालय में जाएं। नितिन गडकरी का मंत्रालय। संजय मित्रा के लिए अच्छे मंत्रालय की सिफारिश के संबंध में ममता बनर्जी पीएम से मिल चुकी हैं। वैसे, संजय खालिस दिल्ली वाले हैं। दिल्ली के पढ़ लिखे, चित्तो पार्क के निवासी उनकी प|ी भी रक्षा मंत्री की वित्त सलाहकार हैं।
सबसेकड़ी सुरक्षा
मोदीके सुरक्षा प्रबंध अब तक किसी भी भारतीय प्रधानमंत्री के लिए की गई सुरक्षा में सबसे ज्यादा हैं। बताया गया है कि विभिन्न स्तरों पर चार हजार से ज्यादा सुरक्षाकर्मी उनकी सुरक्षा में तैनात रहते हैं।
प्रतिनियुक्तिका कूलिंग ऑफ
केंद्रमें इस वर्ष प्रतिनियुक्ति में आने के लिए आईएएस ज्यादा दिलचस्पी नहीं ले रहे हैं। जहां 50 से ज्यादा खाली पदों में से 40 के आस पास ही अधिकारियों ने दिलचस्पी बताई है। साथ ही दूसरे रिमाइंडर में 3 वर्ष का कूलिंग ऑफ पीरियड भी कम करने की बात कही है।
पीएमओसब देख रहा है
हालही में दिल्ली के मुख्यमंत्री के प्रधान सचिव राजेंद्र कुमार पर हुई कार्यवाही के बाद अन्य राज्यों के मुख्यमंत्रियों के सचिवालयों में पदस्थ अधिकारियों पर प्रधानमंत्री कार्यालय की पैनी नजर है।
जेठमलानीका प्रयास
असममें होने वाले विधान सभा चुनाव में कांग्रेस, असम गण परिषद और अजमल की पार्टी (आल इंडिया यूनाइटेड डेमोक्रेटिक फ्रंट) को एक साथ लड़ाने के लिए वरिष्ठ अधिवक्ता श्री जेठमलानी काफी प्रयासरत हैं।
kas_Deva kas_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva bho_Deva hin_Deva bho_Deva hin_Deva hin_Deva hin_Deva npi_Deva hin_Deva awa_Deva hin_Deva hin_Deva hin_Deva npi_Deva awa_Deva